stanford-oval/wikipedia huggingface dataset:
אלכסיי אוליוקאייב
חייו האישיים

אוליוקאייב אוהב לכתוב שירים והוא פרסם מספר פעמים כתבים פרי עטו.
אשתו הראשונה הייתה תמרה איוואנובנה אוסיק, כלכלנית. בנו דמיטרי אוליוקאייב הוא מפיק טלוויזיה ומפיק קולנוע. אשתו השנייה היא יוליה חריאפינה מחצי האי קרים.
הערות שוליים

↑  "Алексей Улюкаев назначен Министром экономического развития". Официальный сайт президента Российской Федерации. 2013-06-24. אורכב מ-המקור ב-2013-06-29. נבדק ב-2013-06-24.
↑  Делягин о задержанном Улюкаеве: Протеже Гайдара-Чубайса нащупал свое дно!
↑  "Биография Алексея Улюкаева" (ברוסית). רי"א נובוסטי. 2013-06-24. אורכב מ-המקור (HTML) ב-2013-06-24. נבדק ב-2013-06-24. Алексей Улюкаев назначен главой Министерства экономического развития Российской Федерации
↑  http://президент.рф/новости/18397#sel=3:3,4:10
↑  "Улюкаев стал министром экономического развития, Белоусов - помощником президента". Вести.ру. 24 ביוני 2013. נבדק ב-2013-06-24. {{cite news}}:  (עזרה)
↑  "Возбуждено уголовное дело в отношении министра экономического развития Алексея Улюкаева" (HTML) (ברוסית). Следственный комитет Российской Федерации. 2016-11-15. נבדק ב-2016-11-15. По результатам проведенного ФСБ России комплекса оперативных мероприятий Главным следственным управлением по расследованию особо важных дел СК РФ возбуждено уголовное дело в отношении Министра экономического развития Алексея Улюкаева
| 0 | 1 | 2 |
| --- | --- | --- |
| הקודם: אנדריי בלואוסוב | השר לפיתוח כלכלי של רוסיה      יוני 2013 - נובמבר 2016 | הבא: מקסים אורשקין |
| --- | --- |
בקרת זהויות :  GND: 170850129  ISNI: 0000 0000 8140 1607  LCCN: no96011687  VIAF: 268466477   WorldCat (עם VIAF): 268466477
נירנברגר

ספר לטיני על דרכי החילוקים נירנברגר ורגנסבורגר, מאת לאונרדוס אפולטוס, אלטדרוף ת"ל.
ספר "סוגיות התלמוד" העוסק בבאור דרכי החילוקים מאת הרב משה מרוהאטין, זולקווא תנ"ג.
נירנברגר היא צורת שאלה, שהייתה נהוגה בישיבות אשכנז בסוף תקופת הראשונים ובתחילת תקופת האחרונים, כחלק משיטת החילוקים.
הרקע

מקובל לשער שבישיבת מהר"י וייל בנירנברג ובישיבת מהר"י ברונא ברגנסבורג התפתחה שיטת החילוקים, בשיטת לימוד זו מבארים את הגמרא בפלפולים חריפים ובחילוקים דקים.
כבר בדור אחריהם השל"ה התקיף את שיטה זו בטענתו שצורת לימוד זה אינו אמיתית ואין צורך בחידודים אלו, השל"ה סייג את דבריו ”רק דבר זה היא מצווה ובו ידבקון ויהיה גם כן חידוד, דהיינו לתרץ בדרכים אמיתיים כל אוי"ש ברענג"ר וכל ניר"ן בערג"ר וכל רעגי"ר שפורגי"ר, דברים כאלה הם בכלל תורת אמת והם גם כאן חידוד”.
לאחר תקופה, הגן החתם סופר על שיטה זו וטען ששיטה זו טובה בכדי להרגיל את התלמידים שלא לדמות דין לדין, ואכן בישיבת החתם סופר נהגו ללמוד ולהקשות קושיית דוגמת נירנברגר ורגנסבורגר.
כחלק משיטת החילוקים התפתחה צורת שאלה הנקראת "רגנסבורגר" ככל הנראה על שם ישיבת רגנסבורג, ו"נירנברגר" על שם ישיבת נירנבורג.
נירנברגר

בגמרא מובא מחלוקת בין שני אמוראים, המקשן מביא ראיה לאחד האמוראים מברייתא, ולאחר מכן מביא ראיה מברייתא אחרת לצד השני, ועל כך קשה שלפני שמביא ראיה לאחד מהצדדים, יקשה לעצמו סתירה בין שתי הברייתות.
פרשנים שונים התקדמו לשלב נוסף: אם היה למקשן יישוב שמיישב את הסתירה באופן כה מוצלח, מדוע לא יישב באמצעותו את אותן שאלות שהעלה נגד החכמים שהותקפו על ידו.
נירנברגר > דוגמה

במסכת בבא מציעא הגמרא מביאה מחלוקת בין רבי אלעזר לרבי יוחנן האם צריך להחזיר ריבית קצוצה או לא, הגמרא מקשה מברייתא נגד רבי יוחנן ולאחר מכן מברייתא אחרת נגד רבי אלעזר, ועל כך קשה – סתירה בין שני הברייתות, ואכן המהר"ם שיף במקום מקשה, "נירנברגר", ועל כו העמיד פלפול אחר שבסופו הסיק ששתי הקושיות בגמרא מכוונות כלפי רבי אלעזר.
וכך בגמרא בנזיר, רב מתיר לאדם לגלח את כל גופו ואף את בית השחי, לעומתו רבי יוחנן אוסר, המקשן מקשה על שניהם, כל אחד בתורו, מברייתות סותרות.
נירנברגר > דרכי התירוצים

למקשן הייתה דעה שלישית מתווכת, שמתאימה לשתי המשניות אך חולקת על דעות שני בעלי המחלוקת, וכאן נפתח פלפול שלם, מהי אותה דעה.
"המקשן לא רצה להקשות הברייתות אהדדי כי כבר ידע תירוץ ב' של התרצן", אך על פי תירוץ זה לא מובן למה המקשן הקשה בפעם השנייה.
השל"ה כותב ש"אין שום דוחק בעיני" להגיד שלא היה מקשן אחד אלא שני מקשנים.
ראו גם

רגנסבורגר
לקריאה נוספת

הרב יוסף שלמה מאיר והרב בנימין שלמה המבורגר, הישיבה הרמה בפיורדה עמ' 78–87, 545-559.
הרב יוסף גינצבורג, "לקט יוסף – כללי הסוגיות" אמשטרדם תנ"ג.
הרב משה מרוהאטין, סוגיות התלמוד זולקווא תנ"ג.
הרב חנוך ארנטרוי על הפלפול בישיבות אשכנז בימי הביניים, עיונים בדברי חז"ל ובלשונם, ירושלים תשל"ח עמ' רפא.
הרב שמואל דוד מונק, אקדמות מילין לספר ציון לנפש חיה, סדר נזיקין ירושלים תשי"ט, עמ' 4–7.
הרב שמואל וינגרטן, דרכי הלימוד של נירנברג-רגנשבורג, סיני לז עמ' רסח-רעו, ירושלים, תשט"ז.
הרב נחמן גרינשפאן, דברי ימי החילוקים, נדפס גם בתוך ספר מלאכת מחשבת, לונדון תשט"ו, פרקים שביעי – עשירי, כא-כה.
הערות שוליים

↑  הרב ישעיהו הלוי הורוויץ, שני לוחות הברית, מסכת שבועות חלק נר מצווה ד"ה היום זמן מתן תורתנו
↑  הרב משה סופר חידושי חתם סופר חולין ז.
↑  ריא"ה יונגרייז, "ישיבת החתם סופר בפרשבורג", בתוך: ש"ק מירסקי מוסדות תורה באירופה בבניינם ובחורבנם, ניו יורק תשט"ז, עמ' 507
↑  דף סא עמוד ב, סב עמוד א
↑  דף נח עמוד ב
↑  לשונו של בעל לקט יוסף
↑  רוב הספר מועתק מספר לקט יוסף, הספר תורגם ללטינית על ידי הנריקוס יעקובוס מבאטסהויזן, 1716, בעיר האניי.
סבתכא

| --- | --- |
 בתנ"ך:  ספר בראשית, פרק י', פסוק ז' ספר דברי הימים א', פרק א', פסוק ט'
 
סבתכא (בתרגום יונתן מופיע כסבתכה) הוא דמות מקראית המופיעה ברשימת צאצאי נח, כבנו של כוש בן חם.
זיהוי

סבתכא מוזכר במקרא פעמיים: פעם אחת בספר בראשית, ופעם שנייה בספר דברי הימים. בשתי הפעמים הוא מוזכר כחלק מרשימת צאצאי נח, ועל כן אין לנו מן המקרא הרבה מידע עליו. אולם, הרמב"ן מבאר שכמו רוב אחיו, גם ממנו יצאה אומה.
בגמרא רב יוסף מזהה את סבתא וסבתכא כשני מקומות צמודים, שסבתכא מקיפה את סבתא, ורש"י שם מפרש שמדובר על מחוז שהקיף מחוז אחר.
ערוך השלם מזהה את סקיסתן (התיאור של רב יוסף לסבתא וסבתכא) עם מחוז בפרס, ודעת מקרא מפרש שהכוונה למחוז בצפון פרס.
בניגוד לדיעה זו שגורסת שצאצאי סבתכא נמצאים באזור פרס, דעת מקרא מביא שיטה נוספת שמזהה את סבתכא עם "זינגאי", ולטענתו נראה שכוונת השיטה הזו היא עם תושבי צפון-מזרח אפריקה.
כהמשך לשיטה זו, הרב שטיינזלץ מפרש בפירושו לתנ"ך שכל בני כוש (ובכללם סבתכא) היו באפריקה המזרחית.
בנוסף, רב סעדיה גאון מתרגם את סבתכא ל"דמס", אבל לא ידוע כיום מהו המקום "דמס".
ראו גם

כוש בן חם
תולדות בני נח
הערות שוליים

↑  ספר בראשית, פרק י', פסוק ז'
↑  ספר דברי הימים א', פרק א', פסוק ט'
↑  רמב"ן, בראשית, פרק י', פסוק ז'
↑  תלמוד בבלי, מסכת יומא, דף י', עמוד א'
↑  בערך "סקווסתן"
| צאצאי נח לפי ספר בראשית |
| --- | --- | --- |
| שם ובניו | עילם • אשור • ארפכשד • לוד • ארם • עוץ • חול • גתר • מש • שלח |  |
| חם ובניו | כוש • מצרים • פוט • כנען • סבא • חוילה • סבתה • רעמה • סבתכא • נמרוד • לודים • ענמים • להבים • נפתוחים • פתרוסים • כסלוחים • יבוסי • אמורי • גרגשי • חיוי • ערקי • סיני • ארוודי • צמרי • חמתי |  |
| יפת ובניו | גומר • מגוג • תירס • יוון • תובל • משך • מדי • ריפת • אשכנז • תוגרמה • אלישה • תרשיש • כתים • דדנים |  |
נקודת פריצה

| --- | --- |

 בימוי:  קתרין ביגלו
 הופק בידי:  ג'יימס קמרון, רוברט ל. לוי
 תסריט:  וו. פיטר אליף
 עריכה:  הווארד סמית 
 שחקנים ראשיים:  פטריק סווייזי, קיאנו ריבס, גארי ביוסי, לורי פטי
 מוזיקה:  מארק אישהאם
 צילום:  דונלד פטרמן 
 מדינה:  ארצות הברית, יפן 
 חברת הפקה:  Largo Entertainment, פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  12 ביולי 1991
 משך הקרנה:  120 דקות
 שפת הסרט:  אנגלית
 סוגה:  סרט פשע, surf film, סרט ספורט, סרט פעולה, סרט שוד, סרט מתח, סרט באדי קאפ 
 תקציב:  24 מיליון דולר
 הכנסות באתר מוג'ו:   pointbreak
 פרסים:  פרס הקולנוע של MTV לגבר הנחשק ביותר (קיאנו ריבס) 
 דף הסרט ב־IMDb
 
נקודת פריצה (באנגלית: Point Break) הוא סרט שוד אמריקני משנת 1991 בכיכובם של פטריק סווייזי וקיאנו ריבס, ובבימויה של קתרין ביגלו. המונח "נקודת פריצה" מתייחס לביטוי בשפת הגולשים.
ב-2015 הופק סרט רימייק באותו שם בכיכובם של אדגר רמירס, לוק ברייסי וטרסה פאלמר.
עלילה

ג'וני יוטה (המגולם על ידי קיאנו ריבס) הוא סוכן FBI אשר יחד עם שותפו פאפאס (המגולם על ידי גארי ביוסי) חוקרים סדרה של מעשי שוד של בנקים. קצה חוט מוביל אותם לחשוד כי שודדי הבנקים, החובשים מסכות גומי של נשיאים אמריקאים לשעבר, הם חבורת גולשי גלים. יוטה מסתנן לשורותיהם ומכיוון שאינו יודע לגלוש, מבקש מטיילר (המגולמת על ידי לורי פאטי) להדריכו.
בהמשך, יוטה יוצר קשר עם בודהי (המגולם על ידי פטריק סווייזי), מנהיג חבורת הגולשים, ונמשך יותר ויותר לסגנון החיים הפרוע של קהילת גולשי הגלים. הוא מתחיל לעקוב אחרי חבורת גולשים אחרת ומגלה שמדובר בפושעים בעלי עבר פלילי המתאימים לכאורה לפרופיל שודדי הבנקים, אך במהלך הפריצה לביתם מתפתח קרב יריות במהלכו נהרגים חלק מחברי הכנופיה ומתגלה כי מדובר בסוחרי סמים והפריצה לביתם הרסה מבצע מעקב אחריהם.
ג'וני מתחיל לחשוד בבודהי ובחבורתו שהם חבורת שודדי הבנקים, והוא משכנע את פאפאס לעקוב אחריהם ולבצע תצפית על בנק אותו הם סקרו לאחרונה. במהלך המעקב מתבצע שוד על ידי חבורת שודדי הנשיאים לשעבר ויוטה פותח במרדף רגלי אחר מנהיגם, אך לא משיג אותו. באותו הלילה מתכנסים בודהי וחבורתו כדי להחליט מה לעשות עם ג'וני ונחשף כי הם אכן השודדים, וכי הם מבצעים את מעשי השוד לא רק כדי לממן את אורח חייהם הפרוע אלא גם כהתרסה בפני המערכת וכביטוי של הרוח האנושית. הם לוקחים את ג'וני לכאורה לצניחה חופשית ואז חושפים בפניו כי הם חטפו את טיילר ומאיימים להרוג אותה אם לא ישתף איתם פעולה בשוד הבנק האחרון שלהם לפני שיברחו למקסיקו. ג'וני הצטרף בעל כורחו למעשה השוד ללא מסיכה בניגוד לחבריו, אך השוד מסתבך כשאחיו הצעיר של בודהי- אחד מהשודדים- נהרג ובודהי בורח. ג'וני תופס את בודהי ושאר חברי הכנופיה בשדה התעופה רגע לפני בריחתם למקסיקו ומנסה להרוויח זמן כדי להציל את טיילר, אך בין שני הצדדים מתפתח קרב יריות בסופו נהרגים פאפאס ביחד עם שני חברי הכנופיה הנוספים של בודהי. ג'וני טס שוב עם בודהי וצופה בו בורח במקסיקו בתמורה לחייה של טיילר.
מספר חודשים לאחר מכן מאתר ג'וני את בודהי עומד על חוף באוסטרליה כשהוא מצפה לסופת המאה כדי לגלוש בים הסוער. בין השניים מתפתח עימות פיזי בסופו ידו של ג'וני על העליונה, אך רגע לפני שהוא עוצר את בודהי, משכנע אותו בודהי לשחרר אותו כדי שיוכל לתפוס את הגלים הגדולים של הסופה, להם כדבריו הוא חיכה כל חייו. כשהוא מתרחק מהחוף, צופה ג'וני בבודהי נהרג בניסיון לגלוש בגלים הגבוהים.
סג'יל (טיל)

| --- | --- |

 מידע בסיסי
 ייעוד:  טיל קרקע קרקע לטווח ארוך
 ארץ ייצור:  איראן איראן
 יצרן:  איראן 
 משתמשים:  איראן איראן
 מאפיינים כלליים
 הנעה:  דלק מוצק
 משקל:  21.5 טון
 ממדים
 אורך:  18.2 מטר
 קוטר:  1.25–1.50 מטר
 ביצועים
 מהירות:  13 מאך
 טווח:  2,000–2,500 ק"מ
 ראש קרב והנחיה
 ניווט:  ניווט אינרציאלי ו-GPS
 
שיגור הטיל סג'יל 2
סג'יל (בפרסית: سجیل, שפירושו כינוי לאבנים שהושלכו לעבר האויב בסורת אל-פיל) הוא טיל בליסטי דו־שלבי המונע בדלק מוצק, המיוצר באיראן. ככל הנראה, השם סג'יל החליף את השם הקודם של הטיל, "עשוראא'". לטיל טווח הנאמד בכ-2,300 ק"מ. נכון לפברואר 2010 מקובלת ההערכה כי הטיל אינו מצוי בשירות מבצעי בחיל האוויר של משמרות המהפכה באיראן, וכי הוא נמצא בשלבי ניסוי מתקדמים.
היתרון המרכזי של טיל בליסטי המונע בדלק מוצק לעומת כזה המונע בדלק נוזלי (דוגמת טילי השיהאב האיראנים) הוא גמישות המבצעית בשיגור הטילים, היות שאין צורך בהכנות ארוכות הכוללות תדלוק, דיחוס גז ועוד טרם השיגור. טילים בליסטיים המונעים בדלק מוצק לרוב החליפו את קודמיהם המונעים בדלק נוזלי במדינות רבות נוספות המצוידות בטילים בליסטיים, דוגמת ברית המועצות (לשעבר), ארצות הברית וסין.
שיגורים של הטיל

שיגור ראשון של הטיל נערך ב-12 בנובמבר 2008 ונחשף באמצעי התקשורת.[דרוש מקור]
שיגור שני התקיים ב-20 במאי 2009. באותו יום התאפשרה גישה של עיתונאים וצוותי טלוויזיה איראניים לטיל נוסף באתר השיגור, שהניב מידע טכני חדש על הטיל ומערכותיו.
שיגור שלישי שהתקיים ב-16 בדצמבר 2009. הדגם ששוגר כונה "סג'יל 2".[דרוש מקור]
ראו גם

עימאד
הערות שוליים

↑  דניאל אדלסון, סג'יל 2: "האיום לא חדש, ההתקדמות מדאיגה", באתר ynet, 20 במאי 2009
↑  דודי כהן, איראן: שיגרנו בהצלחה טיל קרקע-קרקע חדש, באתר ynet, 20 במאי 2009
סיס קיני המאכל

| סיס קיני המאכל |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
תת־סדרה:: תרופודה
משפחה:: סיסיים
תת־משפחה:: Apodinae
שבט:: Collocaliini
סוג:: סיס קיני המאכל
שם מדעי
 Aerodramus ‏אוברהולסר, 1906

Aerodramus maximus מעופף
סיס קיני המאכל המכונה גם סלנגנה (שם מדעי: Aerodramus) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה, באוקיאניה ובאוסטרליה. הם שייכים לשבט סיסונים (Collocaliini) בו 4 סוגים. בעבר כל מיני הסוג נכללו בסוג סיס פפואה.
מאפיינים

סיסים אלו הם העופות היחידים למעט הגואשרו היודעים להשתמש באקולוקציה (איכון הד). הם מפיקים קולות נקישה במקוריהם, וההד המוחזר מסייע להם להתמצא ולנוע בתוך מערות חשוכות. הסיסים מתקבצים במערות בלהקות גדולות ובונים את קיניהם כמעט אך ורק מהרוק שלהם. במספר מדינות באסיה מייצרים מרק ייחודי מקינים אלה. עקב הביקוש למרק זה, הנחשב למעדן, התפתח מקצוע של איסוף קנים, המתבצע על ידי מטפסים שהתמחו בתחום זה. הם סורקים את מושבות הסיסים במערות ואוספים קני-רוק ריקים. איסוף יתר עלול להשפיע לרעה על מושבות הסיסים, לכן יש פיקוח וביקורת  על עבודתם של אספני הקנים.
הסלנגנות הם עופות קטנים באורך 9-16 ס"מ ובעלי נוצות שחורות ואפורות. כמו מרבית הסיסים הם כמעט ולא נוחתים על הקרקע ומשיגים את כל מזונם באוויר וכן ישנים ומזדווגים באוויר[דרוש מקור].
מינים

| 0 | 1 | 2 |
| --- | --- | --- |
|  Aerodramus elaphrus  Aerodramus francicus  Aerodramus unicolor  Aerodramus mearnsi  Aerodramus infuscatus  Aerodramus sororum  Aerodramus ceramensis  Aerodramus hirundinaceus  Aerodramus spodiopygius  Aerodramus terraereginae  Aerodramus brevirostris  Aerodramus rogersi  Aerodramus vulcanorum  Aerodramus whiteheadi  Aerodramus nuditarsus  Aerodramus orientalis |  Aerodramus palawanensis  Aerodramus salangana  Aerodramus vanikorensis  Aerodramus pelewensis  Aerodramus bartschi  Aerodramus inquietus  Aerodramus manuoi - נכחד  Aerodramus sawtelli  Aerodramus leucophaeus  Aerodramus ocistus  Aerodramus maximus  סיס לבן-קן (Aerodramus fuciphagus)  Aerodramus germani  Aerodramus papuensis |  |
סיס פפואה

| סיס פפואה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
תת־סדרה:: תרופודה
משפחה:: סיסיים
תת־משפחה:: Apodinae
שבט:: Collocaliini
סוג:: סיס פפואה
שם מדעי
 Collocalia ‏גריי, 1840

סיס פפואה או סלנגנה (שם מדעי: Collocalia) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה ובאוסטרליה. הם שייכים לשבט סיסונים (Collocaliini) בו ארבעה סוגים.
מאפיינים

סיסים אלה הם עופות קטנים ביותר והקטנים במיני המשפחה כשהמין Collocalia troglodytes הוא המין הקטן ביותר במשפחת הסיסיים ואורכו 9 ס"מ בלבד. הם מעופפים רוב הזמן וכנפיהם בצורת חרמש העוזרת לעוף ולפנות במהירות כדי לתפוס מזון ולהתחמק מטורפים. סיסים אלה פולטים קולות ללא הרף. נוצותיהם שחורות ומקורם זעיר ביותר.
הסיסים מקננים בחבורות תחת סלעים וצוקים או מערות. פרט לעונת הקינון הם אינם נוחתים לעולם, ישנים במעוף ותופסים חרקים במהירות.
הם קרובים למיני סיס קיני המאכל (Aerodramus) שבעבר היה שייך לסוג זה.
מינים

Collocalia esculenta
סלנגנת המערות (Collocalia linchi)
Collocalia dodgei
Collocalia troglodytes
סיס שחור גדול

| סיס שחור גדול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
תת־סדרה:: תרופודה
משפחה:: סיסיים
סוג:: סיס שחור
מין:: סיס שחור גדול
שם מדעי
 Cypseloides senex ‏טמינק, 1826
תחום תפוצה


סיס שחור גדול (שם מדעי: Cypseloides senex) הוא מין של עוף ממשפחת הסיסיים המצוי באמריקה הדרומית באזורים הטרופיים.
מאפיינים

זהו סיס גדול יחסית באורך 18 ס"מ, בעל כסות שחורה עם ראש חיוור ועיניים גדולות. רגליו, כמו של שאר הסיסים קטנות וגמדיות ועוזרות רק להיצמד לסלעים. הכנפיים והזנב ארוכים וחדים.
הסיס מצוי בעיקר סביב ברזיל וגם בצפון ארגנטינה, בוליביה ופרגוואי. הוא מצוי ביערות טרופיים, יערות סובטרופיים ויערות שפילה ותפוצתו רחבה מאוד. הוא ניזון מחרקים אותם הוא תופס באוויר.
חלק מסיסים אלה חיים קרוב למפלי איגואסו שבדרום ברזיל. סיסים אלה כה קלים ומהירים שהם יכולים להתעופף מבעד למים ולקנן על הקירות הסלעיים שמאחוריו, בלי שאף טורף יוכל להגיע אחריו לקנים. הקנים נבנים על ידי חומרים מעופפים שהסיס אוסף במעופו.
הערות שוליים

↑  סיס שחור גדול באתר הרשימה האדומה של IUCN
נקודת פיתול

במתמטיקה ובעיקר באנליזה מתמטית, נקודת פיתול של פונקציה היא נקודה שבה הפונקציה הופכת מקמורה לקעורה, או להפך.
מכאן שהנקודות ה"חשודות" כנקודות פיתול הן אלו שבהן הנגזרת השנייה אינה מוגדרת, או שהיא מתאפסת. ניתן לבדוק האם הפונקציה עוברת מקמירות לקעירות בצורה ישירה על ידי בדיקת הסימן של הנגזרת השנייה משני צידי הנקודה, (החלפת הסימן גוררת שזוהי נקודת פיתול) או להמשיך לגזור את הפונקציה עד שמגיעים לנגזרת הראשונה שערכה בנקודה אינו אפס. אם זוהי נגזרת מסדר לא זוגי, הרי שהנקודה היא נקודת פיתול, ואם היא מסדר זוגי, הנקודה אינה נקודת פיתול.
דוגמאות

נביט בפונקציה  \ f(x)=x^{3}. נגזרותיה הן:
מתקיים  \ f''(0)=0, ומאחר שהפונקציה גזירה פעמיים בישר הממשי כולו, נקודת הקיצון האפשרית היחידה של הפונקציה היא בנקודה זו.
כמו כן מתקיים  \ f'''(0)=6, והנגזרת השלישית היא הנגזרת הראשונה שערכה בנקודה שונה מאפס. כיוון שהנגזרת מסדר אי זוגי, הנקודה היא אכן נקודת פיתול.
לעומת זאת, נביט כעת בפונקציה  \ f(x)=x^{4} שנגזרותיה הן:
במקרה זה, הנגזרת הראשונה שערכה בנקודה  \ x=0 שונה מאפס היא הרביעית, ולכן, הנקודה 0 אינה נקודת פיתול.
הערה: ייתכן שהנגזרת הראשונה של פונקציה תהיה 0, אך הנקודה לא תהיה נקודת קיצון, ואף לא נקודת פיתול. לדוגמה, הפונקציה
f(x)=\left\{{\begin{matrix}x^{2}\sin({\frac {1}{x}})&{\mbox{if }}x\neq 0\\0&{\mbox{if }}x=0\end{matrix}}\right.
רציפה וגזירה באפס, ונגזרתה שם היא אפס, אולם אפס אינה נקודת קיצון, ולא נקודת פיתול (הסבר מפורט מופיע בערך נגזרת).
גרף הפונקציה  y=x^{3} עם נקודת פיתול ב- x=0
סובב אנאפורנה

| --- | --- |

 מידע כללי
 על שם:  אנאפורנה 
 מיקום
 ערים ראשיות:  גנדאקי 
 קואורדינטות:  28°47′41″N 83°56′15″E﻿ / ﻿28.794671°N 83.937368°E﻿ / 28.794671; 83.937368
  מפת מיקום  מפה מפורטת   (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוסובב אנאפורנה(למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוסובב אנאפורנה  he tabBackground:;tabBorder:#aaa;defaultTab:0;
 
נוף בדרך לאגם טיליצ'ו
טרק סובב אנאפורנה הוא טרק פופולרי בשמורת אנאפורנה בנפאל, הנחשב לאחד הטרקים המתוירים בעולם.
רקע

הטרק מטויל במסלול מעגלי, המתחיל ונגמר בעיר פוקהרה, אך רובם המכריע של המטיילים מסתפקים במקטע שבתוך השמורה. על פי רוב מתחילים המטיילים את הטרק אחרי הכניסה לשמורה, וממשיכים לעיר מוקטינת (אנ') שאחרי הפס, או לאזור גבעת הפון היל. אף שהטרק אינו נחשב לקשה במיוחד, הוא נחשב לארוך יחסית (בין 100 ל-300 ק"מ, תלוי במטיילים).
העונות המתאימות לטרק הן עונות המעבר - ספטמבר - אוקטובר ומרץ - אפריל.
רוב הטרק עובר במקביל לדרך עפר המשמשת כלי רכב. לעיתים הדרכים מצטלבות או משתלבות, וחלקים מהמסלול, כמו הפס והמסלול לטיליצ'ולה, עוברים בדרכים צרות שאינן מתאימות לרכבים, והציוד מגיע על ידי סבלים ובהמות.
המסלול עובר דרך מספר כפרים ועיירות, שתושביהם מתפרנסים בין היתר ממתן שרותי תיירות למטיילים. הלינה נעשית על פי רוב בבתי הארחה של תושבי האזור, המספקים גם ארוחות.
המטיילים הזרים הנכנסים לשמורה נדרשים להוציא פרמיט באחת מסוכנויות התיירות בערים הגדולות (פוקרה וקטמנדו בעיקר), ומדי פעם עליהם להחתים את הפרמיטים בתחנות צ'ק פוסט, וכך יכולות הרשויות לעקוב אחר התנועה ולאתר היעדרויות של מטיילים.
רבים מהמטיילים הישראלים הם משוחררי צה"ל טריים, המגיעים במסגרת טיול אחרי צבא.
קיים גם מסלול המוליך לבייס קמפ (ממנו מטפסי הרים מקצוענים מעפילים לפסגות הרכס), אך הוא נבדל מהטרק ולרוב מטיילים בוחרים לסייר באחד מהם בלבד. המסלול אינו מעגלי והחזרה היא באותה הדרך ממנה מגיעים.
בשנת 2014 אירע האסון באנאפורנה בו נספו 43 מטיילים בטרק סובב אנאפורנה, מתוכם ארבעה ישראלים, אחת, מהן, נווטת הקרב הדתייה הראשונה בחיל האוויר הישראלי, תמר אריאל. כמו כן נפצעו נוספים מכוויות קור. האירועים היוו בסיס לרומן בית התה על פה המוות של העיתונאי דניאל אדלסון שנשלח אז לסקר את האסון.
מסלול

הטרק מגוון ועובר סביב מבחר נופים - יערות, קרחונים ומדבריות, מה שמוסיף לייחודו, וכן ביישובים שלאורכו. עד העיר מננג (בגובה 3500 מטר) ניתן להגיע עם רכב, אך הנסיעה ארוכה וקשה. במננג נהוג לעצור ולהמתין יום נוסף לצורך התאקלמות לגובה ומנוחה. ישנם מתנדבים שמעבירים הרצאה יומית על טיולים בגובה, ועורכים בדיקות דופק תמורת תשלום סמלי המוצג כתרומה, לצורך הערכת הכשירות להמשך הטיול.
אחת מהסתעפויות הטרק היא הדרך המובילה לאגם הטיליצ'ולה, הממוקם בגובה של מעל 4900 מטר מעל פני הים, והוא אחד האגמים הגבוהים בעולם (ועל פי גרסאות מסוימות אף הגבוה מכולם). ניתן לצאת לשם ממננג (לרוב מוסיף עוד יום או יומיים לטרק).
ישנן עוד דרכים אליהן ניתן לסטות, אך לרוב נמנעים המטיילים מעשות כן.
שיא הגובה במסלול הוא בפס (ת'ורונג לה), שגובהו 5,416 מטר מעל פני הים. רבים מהמטיילים מעפילים לפס, ולאחר הירידה ממנו חוזרים לפוקרה, ובכך מסתיים הטרק בעבורם.
אם בתחילה המסלול עובר באזורים נמוכים עם סביבה המזכירה אקלים סובטרופי, עם העלייה בגובה התנאים משתנים, והאזור נהיה ממוזג ומיוער בהתאם, עד לאזורים קרים מעוטי צמחייה בשלבים הגבוהים, וכן ניתן לראות קרחוני עד שעל פסגות הרכס. לאחר הפס הנוף משתנה ונהיה מדברי לפתע (תופעת מדבר צל גשם), אך עם ההתקדמות לאורך נהר הקאלי גאנדאקי, חוזרים לסביבה לחה וירוקה יותר. מגבעת הפון היל ניתן בבקרים נטולי ערפל להשקיף על רבות מהפסגות באזור, כולל על פסגות מרכס דהאולאגירי.
ראו גם

רכס האנאפורנה
אסון סופת השלגים ברכס אנאפורנה (2014)
הימלאיה
ת'ורונג לה
הערות שוליים

↑  בית התה על פס המוות״ (ידיעות ספרים, פברואר 2020)
סטלה גולדשלאג

| --- | --- |

 לידה:  10 ביולי 1922 ברלין, רפובליקת ויימאר 
 התאבדה:  26 באוקטובר 1994 (בגיל 72) פרייבורג, הרפובליקה הפדרלית של גרמניה 
 שם לידה:  Stella Goldschlag 
 מדינה:  גרמניה, גרמניה הנאצית 
 מעסיק:  גסטפו 
 מספר צאצאים:  1 
 
סטלה גולדשלג קיבלר איזאקזון (בגרמנית: Stella Goldschlag Kübler Isaacksohn; ‏10 ביולי 1922 – 26 באוקטובר 1994) הייתה יהודייה גרמנייה שהואשמה בשיתוף פעולה עם הגסטפו, על ידי השלטונות הסובייטיים ועל ידי האמריקנים.
חייה האישיים

גולדשלאג נולדה בברלין למשפחה מתבוללת. אביה, גרהרד גולדשלאג, היה בין היתר עיתונאי, מלחין ומנצח ואמה הייתה זמרת קונצרטים. לאחר עליית הנאצים לשלטון בינואר 1933 היא חייתה כמו יתר יהודי גרמניה במשטר של טרור והטרדות קשות מצד השלטון הנאצי.
היא התחתנה במהלך חייה חמש פעמים: לאחר "גירושו" של בעלה הראשון, ב–9 באוקטובר 1944 היא נישאה שוב, הפעם עם משתף פעולה יהודי אחר, בשם רולף איזאקסון (Rolf Isaaksohn). נישואיה השלישיים היו עם פרידהיים שלנברג (Friedheim Schellenberg), הרביעיים עם נהג מונית צעיר כבן עשרים, והחמישיים עם מנצח ברלינאי, שהלך לעולמו ב-1984. בסוף חייה סבלה מבדידות ודיכאון. ב-1994, שמה קץ לחייה בקפיצה מחלון דירתה, בהיותה בת 72.
מלחמת העולם השנייה

זמן קצר לפני פרוץ מלחמת העולם השנייה נישאה גולדשלאג למוזיקאי היהודי מנפרד קיבלר (Manfred Kübler). יחד עם קיבלר הועסקה כעובדת כפייה במפעל האלקטרוניקה Ehrich & Graetz שבברלין. בתחילת 1943 נמנתה עם אחרוני היהודים שנותרו בברלין. קצת לאחר תחילתה של "אקציית בית החרושת" (הכינוי שהוענק לגירוש הגדול של יהודי גרמניה למחנות ההשמדה) באביב 1943, היא ירדה למחתרת והודות למראה הארי שלה (שער בלונדיני ועיניים כחולות), ובעזרת מסמכים מזויפים, הסתירה את זהותה היהודית.
באביב של אותה שנה נלכדה עם הוריה על ידי הגסטפו באחת מנקודות המפגש שלהם. לאחר עינויים קשים ועל מנת להימנע מגירושה וגירוש הוריה למחנות ההשמדה, הסכימה ליהפך ל"לוכדת" יהודים בעבור הגסטפו. לצד חסינות מפני גירוש (שניתנה לה ולהוריה) הבטיחו לה בגסטפו שכר של 200 רייכסמארק על כל יהודי שתסגיר לידיהם. במהלך תקופה זאת, אחר שצוידה על ידי הגסטפו באקדח ובהסתייעה במיומנות היוצאת מגדר הרגיל שרכשה לעצמה כאשת מחתרת לשעבר, החלה גולדשלאג בפעילותה.
על פי הערכות שונות, במשך תקופת פעילותה בשירות הגסטפו הייתה גולדשלאג אחראית לזיהויים והסגרתם של בין 600 ל-3,000 יהודים, בהם מנהיגי "חוג חלוצי", גד בק וצבי אבירם. ככל הנראה אחד מן הראשונים שהוסגר על ידה היה בעלה שבמהלך 1943 הועלה על אחת הרכבות לאושוויץ יחד עם כל משפחתו. הוריה, שהובטח לה על ידי מפעיליה כי ייהנו מחסינות, לא שרדו את המלחמה. לאחר שהות בגטו טרזיינשטט הם נשלחו לאושוויץ באוקטובר 1944, שם נרצחו תוך זמן קצר. למרות זאת גולדשלאג לא חדלה מלשתף פעולה עם הנאצים, והיא המשיכה בפעילות זאת עד שלהי המלחמה במאי 1945.
במהלך הקרב על ברלין ב-1945 התיישבה גולדשלאג בזהות בדויה בחלק המזרחי של גרמניה, בעיר ליבנוולד. בדצמבר של אותה שנה היא נעצרה ונכלאה בליבנוולד לאחר שאחות בבית חולים דיווחה ששמעה מפיה השוואה מקוממת כביכול בין המשטרה החשאית הרוסית לבין הגסטאפו. לאחר שהצהירה על זהותה האמיתית נכלאה בבית הכלא המשטרתי באלכסנדרפלאץ, משם הועברה לידי שלטונות הצבא הסובייטי. ביוני 1946 הועמדה בפני בית משפט צבאי סובייטי באשמת שיתוף פעולה עם הגסטפו. היא נידונה למאסר של 10 שנים, אותה עברה במספר בתי כלא בגרמניה המזרחית.
לאחר שחרורה שבה לברלין והתיישבה בחלקה המערבי שבשליטת בעלות הברית. ב-1957 הועמדה שוב לדין, הפעם תחת אישומים של "סיוע לרצח" ו"שלילת חירות" של מספר לא ידוע של אנשים. היא נידונה שוב לעשר שנות מאסר, הפעם על ידי השלטונות האמריקאים. מאחר שריצתה כבר תקופת מאסר דומה כשנכלאה על ידי השלטונות הסובייטים בסוף המלחמה, פטר אותה בית המשפט ממימוש העונש בפועל.
הערות שוליים

↑  צבי אבירם, ברלין, בין שתי מחתרות (מגרמנית: אורי אשכר, 2015), ע' 183
| --- | --- |
בקרת זהויות :  GND: 119092824  ISNI: 0000 0004 4888 0393  NDL: 01195346  NKC: xx0245233  SUDOC: 242226590  VIAF: 77118076   WorldCat (עם VIAF): 77118076
איידה

איידה (בהולנדית: Ede) היא עיר שנמצאת במחוז חלדרלנד, הולנד.
גאוגרפיה

העיר ממוקמת כ-63 ק"מ מבירת הולנד, אמסטרדם, וכ-19 ק"מ מבירת המחוז חלדרלנד, ארנהם. בנוסף, ליד העיר נמצא הפארק הלאומי הוכה פלוהה.